Vizita e kryeministrit kanadez në Uashington
Vizita e Justin Trudeau thekson kontrastin mbi debatin për pranimin e refugjatëve sirianë në Shtetet e Bashkuara
Ndërsa kryeministri i Kanadasë Justin Trudeau bën vizitën e tij të parë shtetërore në Uashington, fluksi i refugjatëve dhe imigrantëve nga Siria dhe gjetkë vazhdon të jetë në vemendje të medias. Kanadaja, nën udhëheqjen e zotit Trudeau, ka ndjekur një qasje ndryshe nga Uashingtoni duke zbatuar një program për sistemimin e 25 mijë refugjatëve. Asryeja, thotë Trudeau, është se kjo "na përkufizon ne si komb."Aktivistja e imigracionit Cathleen Farrell, shtetase kanadeze, shpjegon: Presidenti Obama ka premtuar të pranojë 10,000 refugjatë sirianë këtë vit, një hap që është pritur me rezistencë të fortë politike. Shqetësimet e sigurisë pas sulmit terrorist në San Bernardino dhe Paris janë mbitheksuar nga politikanët veçanërisht në fushatën presidenciale.. Kandidatët republikanë si Donald Trump dhe senatori Ted Cruz kanë bërë thirrje për kufizime për refugjatët sirianë: tha senatori Ted Cruz. Por përkrahës të refugjatëve si Lavinia Lemone e kundërshtojnë këtë argument. Ndërsa kryeministri Trudeau dhe Presidenti Obama takohen në Uashington, biseda e tyre do të përqëndrohet te tregëtia dhe ndryshimet klimatike. Por edhe çështja e refugjatëve ka të ngjarë të mos mungojë meqë administrata Obama i ka përshëndetur politikat e Kanadasë për pranimin e refugjatëve sirianë.